Jazz-legende sterf 'n dag voor verjaardag | Nuus24
Jazz-legende sterf 'n dag voor verjaardag
New York – Die jazz-pianis Dave Brubeck het 'n dag voor sy 92ste verjaardag in Norwalk gesterf, het Russell Gloyd, sy bestuurder en vervaardiger gesê.Brubeck was Woensdagoggend op pad na 'n gereelde mediese ondersoek toe hy siek geword en weens hartversaking gesterf het.Sy klassieke strukture en ongewone keuses van ritmepatrone, het van hom 'n uitstaande figuur in moderne jazz gemaak. Brubeck het tot in sy laat 80's nog gereeld opgetree, dikwels saam met sy seuns Darius, Chris en Danny. Darius Brubeck was van 1983 tot 2006 verbonde aan die Universiteit van Natal waar hy die eerste graad in jazz-musiek ingestel het, berig RSG.– Volg Nuus24 op Twitter